techiaith/cofnodycynulliad_en-cy huggingface dataset:
English: I endorse the call for a statement on mesh operations. England hasn't followed Wales. NHS England has announced a stop to NHS operations - full stop. In that context, I would welcome a statement. Secondly, I'd welcome a statement on the contribution that heritage railways can and can further make to Wales and our local and regional economies. Last week, Lord Dafydd Elis-Thomas hosted a Worshipful Livery Company of Wales event with the magnificent Ensemble Cymru from Bangor University at Venue Cymru, Llandudno, playing, at which we heard the chair of the Worshipful Company was related to the family who had saved the Snowdonia mountain railway. Last Friday, at the Prince of Wales PRIME Cymru awards in Llandudno, I was speaking to a representative of the Ffestiniog and Welsh Highlands Railway. Last Saturday, we saw Channel 4 screening its fifth and final episode of its Great Rail Restorations series, operating its time train on Llangollen Railway, promoting the wonderful railways setting between Llangollen and Carrog, but, of course, now going to Corwen as well, their ability to operate the heritage train, and the efforts of all those involved. For many years, we've heard of the Welsh Government's support for some heritage railways, a celebration of Welsh heritage railways, but we still need a joined-up tourism officer with through ticketing, enabling regional visitors to extend their stays and have the fantastic time we know they can have. Therefore, I call for a statement accordingly.
Welsh: Rwy'n cefnogi'r alwad am ddatganiad ar weithrediadau rhwyll. Nid yw Lloegr wedi dilyn Cymru. Mae'r GIG yn Lloegr wedi cyhoeddi terfyn i driniaethau'r GIG - yn bendant iawn. Yn y cyd-destun hwnnw, byddwn i'n croesawu datganiad. Yn ail, byddwn i'n croesawu datganiad ar y cyfraniad y gall rheilffyrdd treftadaeth ei wneud ac y gall ei wneud ymhellach i Gymru ac i'n heconomïau lleol a rhanbarthol. Yr wythnos diwethaf, cynhaliodd yr Arglwydd Dafydd Elis-Thomas ddigwyddiad â Chwmni Anrhydeddus Lifrai Cymru gyda'r Ensemble Cymru godidog o Brifysgol Bangor yn perfformio yn Venue Cymru, Llandudno, a chlywsom yn y digwyddiad hwnnw fod Cadeirydd y Cwmni Anrhydeddus yn perthyn i'r teulu a achubodd reilffordd yr Wyddfa. Ddydd Gwener diwethaf, yng Ngwobrau Tywysog Cymru PRIME Cymru yn Llandudno, roeddwn yn sgwrsio â chynrychiolydd Rheilffordd Ffestiniog ac Ucheldir Cymru. Ddydd Sadwrn diwethaf, gwelsom Channel 4 yn dangos y bumed bennod, a'r olaf, o'r gyfres Great Rail Restorations, gan yrru'r trên amser ar Reilffordd Llangollen, gan hyrwyddo'r lleoliad rheilffyrdd gwych rhwng Llangollen a Charrog, ond sydd wrth gwrs erbyn hyn yn mynd i Gorwen hefyd, yn ogystal â'u gallu i weithredu'r trên treftadaeth, ac ymdrechion pawb sy'n gysylltiedig. Ers blynyddoedd lawer, rydym ni wedi bod yn clywed am gefnogaeth Llywodraeth Cymru i rai rheilffyrdd treftadaeth, dathliad o reilffyrdd treftadaeth Cymru, ond mae arnom angen swyddog twristiaeth cydgysylltiedig i werthu tocynnau cyffredinol, gan alluogi ymwelwyr rhanbarthol i ymestyn eu harhosiad yma a chael yr amser gwych yr ydym ni'n gwybod y gallan nhw ei gael. Felly, rwy'n galw am ddatganiad yn unol â hynny.
English: The Member highlights a really great part of Welsh heritage, and I'm delighted to say that I recently was in Llangollen for their heritage railway event there, and it was really fun to see, and the enthusiasm of all of the crowds that came to greet the train was also great to see. I know the Minister takes it very seriously indeed, and will be considering how we can best join up those services to make sure that we put our best foot forward in the offer that we have. I know the Member is very enthusiastic about those railways, as am I. I'm sad to say I haven't been on the Snowdon railway very recently, but I'm hoping to make good on that over the summer. So, I'll speak with the Minister about the best way to ensure that the Member's concerns are highlighted properly. In terms of vaginal mesh, as I already said, I haven't really got anything to add, Llywydd, to what I said earlier about the mesh issue. Obviously, we are very acutely aware of the issues that the Member raises.
Welsh: Mae'r Aelod yn amlygu rhan wirioneddol wych o dreftadaeth Cymru, ac rwy'n falch iawn o ddweud fy mod i wedi bod yn Llangollen yn ddiweddar ar gyfer eu digwyddiad rheilffordd treftadaeth yno, ac roedd wir yn hwyl gweld hynny, ac roedd hefyd yn wych gweld brwdfrydedd yr holl dyrfa a ddaeth i gyfarch y trên. Rwy'n gwybod bod y Gweinidog wir o ddifrif ynglŷn â hyn, a byddaf yn ystyried sut y gallwn ni gydgysylltu'r gwasanaethau hynny orau i wneud yn siŵr ein bod yn gwneud ein gorau i fanteisio ar y cynnig sydd gennym. Rwy'n gwybod bod yr Aelod yn frwdfrydig iawn dros y rheilffyrdd hynny, fel yr wyf innau. Mae'n ddrwg gennyf ddweud nad wyf wedi bod ar reilffordd yr Wyddfa yn ddiweddar iawn, ond rwy'n gobeithio newid hynny yn ystod yr haf. Felly, byddaf yn siarad â'r Gweinidog ynghylch y ffordd orau i sicrhau bod pryderon yr Aelod yn cael eu hamlygu yn briodol. O ran rhwyll y wain, fel y dywedais eisoes, nid oes gennyf mewn gwirionedd unrhyw beth i'w ychwanegu, Llywydd, at yr hyn a ddywedais yn gynharach am fater y rhwyll. Yn amlwg, rydym ni'n ymwybodol iawn o'r materion y mae'r Aelod yn eu codi.
English: Leader of the house, you'll be aware of the recent British Council research comparing the soft power of sub-national countries and regions, and examining how they can build their international profile. There was a meeting here involving Rhun ap Iorwerth recently. The research looked at the people, brands, political values, culture and sport of Wales, Scotland and Northern Ireland and seven other broadly comparable regions and countries. In terms of overall results, Scotland come second after Québec, with Wales in sixth place. Now, clearly, perception and branding are important to our tourism sector in terms of attracting international visitors. Last year, all nations within the UK experienced increases in the volume of international trips, but Scotland and London performed particularly strongly. Whilst the number of trips to Wales also increased, spend in Wales during the same period decreased by 8 per cent, in contrast to spend growth across the rest of the United Kingdom of some 11 per cent. So, despite Welsh Government efforts, it is clear that more can be done to grow Wales's profile and international visitor numbers, and therefore, I would be grateful if the Minister for tourism were to bring forward a statement on the work that is going on in this field, his response to the British Council report, which identifies potential challenges and opportunities, and also to set out his vision of how he sees the international tourism strategy developing over future years.
Welsh: Arweinydd y tŷ, fe fyddwch yn ymwybodol o ymchwil ddiweddar y Cyngor Prydeinig sy'n cymharu grym meddal is-genedlaethol gwledydd a rhanbarthau, ac yn archwilio sut y gallan nhw adeiladu eu proffil rhyngwladol. Roedd cyfarfod yma yn ddiweddar a oedd yn cynnwys Rhun ap Iorwerth. Edrychodd yr ymchwil ar bobl, brandiau, gwerthoedd gwleidyddol, diwylliant a chwaraeon yng Nghymru, yr Alban a Gogledd Iwerddon yn ogystal â saith rhanbarth a gwlad arall sy'n debyg yn fras. O ran canlyniadau cyffredinol, daeth yr Alban yn ail ar ôl Québec, a Chymru yn y chweched safle. Nawr, yn amlwg, mae canfyddiad a brandio yn bwysig i'n sector twristiaeth o ran denu ymwelwyr rhyngwladol. Y llynedd, cafodd holl genhedloedd y DU brofiad o gynnydd yn nifer y teithiau rhyngwladol, ond dangosodd yr Alban a Llundain ganlyniad arbennig o gryf. Er bod nifer y teithiau i Gymru wedi cynyddu hefyd, cafwyd gostyngiad o 8 y cant mewn gwariant yng Nghymru yn ystod yr un cyfnod, mewn cyferbyniad â thwf gwariant ar draws gweddill y Deyrnas Unedig o ryw 11 y cant. Felly, er gwaethaf ymdrechion Llywodraeth Cymru, mae'n amlwg y gellir gwneud mwy i gynyddu proffil a nifer yr ymwelwyr rhyngwladol sy'n dod i Gymru, ac felly, byddwn i'n ddiolchgar pe byddai'r Gweinidog twristiaeth yn cyflwyno datganiad ar y gwaith sy'n mynd rhagddo yn y maes hwn, ei ymateb i adroddiad y Cyngor Prydeinig, sy'n nodi'r heriau a'r cyfleoedd posibl, a hefyd i nodi ei weledigaeth o sut y mae'n gweld y strategaeth twristiaeth ryngwladol yn datblygu dros y blynyddoedd nesaf.
English: Yes, we were very pleased to see the increase in visitor numbers, and I was particularly pleased with the cruise ship arrangements in Ynys Môn, which we hope, very much, to be able to duplicate elsewhere in Wales. The Minister's indicating to me that he'll be more than happy to bring forward a statement to that effect, so I will liaise with him about the best timing for that.
Welsh: Ie, roeddem ni'n falch iawn o weld y cynnydd yn nifer yr ymwelwyr, ac roeddwn i'n arbennig o falch gyda'r trefniadau llongau mordeithio yn Ynys Môn, yr ydym ni'n gobeithio, yn fawr iawn, y byddwn ni'n gallu eu dyblygu mewn mannau eraill yng Nghymru. Mae'r Gweinidog yn dangos i mi y bydd yn fwy na pharod i gyflwyno datganiad i'r perwyl hwnnw, felly byddaf yn cysylltu ag ef ynghylch yr amseru gorau ar gyfer hynny.
English: Leader of the house, every six minutes someone in the UK suffers a sudden cardiac arrest and their chance of survival is less than 10 per cent. Within Wales, it's less than 3 per cent, yet in many other countries across the world this person would have a 50 per cent chance of life. Sadly, children and young people can suffer sudden cardiac arrest as well as the older generation. Medical experts believe many children could be saved if a defibrillator were used within minutes of the collapse. I know that the charity Welsh Hearts have worked with the Welsh Rugby Union to try and install defibrillators in every single rugby club across Wales, which is a great initiative, and I know the Member from across the Chamber, Suzy Davies, has done some work in the past on this issue. But could we have another update, because we did receive a very useful update from the Cabinet Secretary in December 2016? But could we have another update on this extremely important issue? And also, can I request a second update from the Cabinet Secretary for Education on mental health services in schools? It's almost a year since the Welsh Government announced its £1.4 million investment to strengthen the support from specialist child and adolescent mental health services to schools, and it would be extremely useful again to have an update on what work is being done to improve the services within our school system.
Welsh: Arweinydd y tŷ, bob chwe munud mae rhywun yn y DU yn dioddef ataliad sydyn ar y galon ac mae ei siawns o oroesi yn llai na 10 y cant. Yng Nghymru, mae hyn yn llai na 3 y cant, ond mewn llawer o wledydd eraill ar draws y byd byddai gan y person hwnnw siawns o 50 y cant i fyw. Yn anffodus, gall plant a phobl ifanc ddioddef ataliad sydyn ar y galon yn ogystal â'r genhedlaeth hŷn. Mae arbenigwyr meddygol yn credu y gellid achub llawer o blant pe byddai diffibriliwr yn cael ei ddefnyddio o fewn munudau ar ôl y llewyg. Rwy'n gwybod bod elusen Calonnau Cymru wedi gweithio gydag Undeb Rygbi Cymru i geisio gosod diffibrilwyr ym mhob un clwb rygbi ledled Cymru, sy'n fenter wych, a gwn fod yr aelod gyferbyn yn y Siambr, Suzy Davies, wedi gwneud rhywfaint o waith yn y gorffennol ar y mater hwn. Ond a gawn ni ddiweddariad arall, gan ein bod ni wedi cael diweddariad defnyddiol iawn gan Ysgrifennydd y Cabinet ym mis Rhagfyr 2016? Ond a gawn ni ddiweddariad arall ar y mater hynod bwysig hwn? A hefyd, a gaf i ofyn am ail ddiweddariad gan Ysgrifennydd y Cabinet dros Addysg ar wasanaethau iechyd meddwl mewn ysgolion? Mae bron i flwyddyn wedi mynd heibio ers i Lywodraeth Cymru gyhoeddi ei buddsoddiad o £1.4 miliwn i gryfhau cefnogaeth i ysgolion gan wasanaethau arbenigol ar gyfer iechyd meddwl plant a'r glasoed, a byddai'n ddefnyddiol tu hwnt eto i gael diweddariad ar ba waith sy'n cael ei wneud i wella'r gwasanaethau o fewn ein system ysgolion.
English: Leader of the house, can I call for a statement from the Cabinet Secretary for Energy, Planning and Rural Affairs on big cat sightings in Wales? The leader of the house may be aware that there was a further big cat sighting in north Wales just over 10 days ago on the A5, and that's in addition to, of course, the 10 big cat sightings between 2011 and 2016 reported to North Wales Police - a number of which have been recorded by the Welsh Government. I'm sure that you will agree with me that we do need to understand whether there is a population of big cats in the Welsh countryside. There have been sightings in my own constituency in and around the Clocaenog forest and, of course, many farmers are concerned about the safety of their livestock as a result of these animals, should they be in the Welsh countryside. So, I wonder whether the Welsh Government can make a statement on whether they will be commissioning any further research into this subject, in order that we can establish whether there is a population in Wales and what risk they may pose to livestock and the public.
Welsh: Arweinydd y tŷ, a gaf i alw am ddatganiad gan Ysgrifennydd y Cabinet dros Ynni, Cynllunio a Materion Gwledig ar y cathod mawr gwyllt a welwyd yng Nghymru? Efallai y bydd arweinydd y tŷ yn ymwybodol bod cath fawr wedi ei gweld erbyn hyn yn y gogledd ychydig dros 10 diwrnod yn ôl ar yr A5, ac mae hyn yn ogystal, wrth gwrs, â 10 hysbysiad o weld cath fawr a wnaed i Heddlu Gogledd Cymru rhwng 2011 a 2016 - ac mae nifer o'r rhain wedi eu cofnodi gan Lywodraeth Cymru. Rwy'n siŵr y byddwch chi'n cytuno â mi bod angen i ni wybod pa un a oes poblogaeth o gathod mawr gwyllt yng nghefn gwlad Cymru. Bu adroddiadau o weld cath fawr yn fy etholaeth i fy hun yng nghoedwig Clocaenog a'r cyffiniau ac, wrth gwrs, mae llawer o ffermwyr yn poeni am ddiogelwch eu da byw yn sgil yr anifeiliaid hyn, pe bydden nhw yng nghefn gwlad Cymru. Felly, tybed a all Llywodraeth Cymru wneud datganiad ar ba un a fydd yn comisiynu unrhyw ymchwil arall i'r pwnc hwn, fel y gallwn ni gadarnhau pa un a oes poblogaeth o'r cathod hyn yng Nghymru a pha risg y gallen nhw ei achosi i dda byw ac i'r cyhoedd.
English: The Cabinet Secretary is indicating that, obviously, she answered a question from you, and she expects that a letter from her to you should be received at any moment.
Welsh: Mae Ysgrifennydd y Cabinet yn dangos ei bod, yn amlwg, wedi ateb cwestiwn gennych chi, ac yn disgwyl y bydd llythyr oddi wrthi atoch chi yn eich cyrraedd yn fuan iawn.
English: That's a very important issue. Actually, I'd like to reassure the Member that I have asked for more details myself, as the equalities Minister, to find out exactly what happened there. When I have those details, I'm happy to - I'll probably write to all AMs once we have them. I'm in the process of having that conversation at the moment. And in terms of the British Steel pensions, if the Member has any further information - specific information - that she'd like to share with me, I'll make sure that we take that very seriously.
Welsh: Mae hwnna'n fater pwysig iawn. Mewn gwirionedd, hoffwn i roi sicrwydd i'r Aelod fy mod wedi gofyn am fwy o fanylion fy hun, fel y Gweinidog cydraddoldeb, i ganfod yn union beth a ddigwyddodd yno. Pan fydd gennyf y manylion hynny, byddaf yn hapus i - byddaf mwy na thebyg yn ysgrifennu at holl Aelodau'r Cynulliad pan fyddan nhw gennym. Rwyf wrthi'n cael y sgwrs honno ar hyn o bryd. Ac o ran pensiynau Dur Prydain, os oes gan yr Aelod unrhyw wybodaeth ychwanegol - gwybodaeth benodol - yr hoffai ef ei rhannu â mi, byddaf yn gwneud yn siŵr ein bod yn rhoi sylw o ddifrif i hynny.
English: Can I just endorse the remarks made by Jack Sargeant earlier on? I think it's a very important issue that he's raised, and I'm glad you took it so positively. In the figures that you gave us, though, I didn't see anything about the repeat engagement of students over time - a one-off hit is not going to create a nation of life savers, I'm afraid. So, if there is a statement to come on the now-belated anniversary of the out-of-hospital cardiac arrest plan, then perhaps that information could be included. Could I just ask for a statement, please - probably from the Minister for tourism - well, an update really, on the state of cruise tourism, specifically, within the Welsh picture at the moment? We heard a lot about this in the last Assembly, but I don't think I've heard about it at all in this Assembly. And it's not just visitor numbers I'm interested in, but the development of local businesses, and local provision - quality of providers, and so forth - to meet the expectations of cruise passengers, which are obviously pretty high, and what the Welsh Government investment has been in that area of activity, as well as in the marketing of Wales to cruise companies. Thank you.
Welsh: A gaf i gefnogi'r sylwadau a wnaed gan Jack Sargeant yn gynharach? Rwy'n credu bod hwn yn fater pwysig iawn y mae wedi ei godi, ac rwyf yn falch eich bod chi wedi ei gymryd mor gadarnhaol. Yn y ffigurau a roesoch i ni, fodd bynnag, ni welais unrhyw beth am ail-benodi myfyrwyr dros gyfnod nid yw ymgyrch untro yn mynd i greu cenedl o achubwyr bywyd, mae arna i ofn. Felly, os oes datganiad i ddod ar ben-blwydd hwyr erbyn hyn y cynllun ataliad y galon o'r tu allan i'r ysbyty, yna efallai y gellid cynnwys yr wybodaeth honno ynddo. A gaf i ofyn am ddatganiad, os gwelwch yn dda - gan y Gweinidog Twristiaeth mae'n debyg - wel, diweddariad mewn gwirionedd ar sefyllfa twristiaeth mordeithio, yn benodol, o fewn y darlun yng Nghymru ar hyn o bryd? Rydym ni wedi clywed llawer am hyn yn y Cynulliad diwethaf, ond nid wyf i'n credu fy mod i wedi clywed amdano o gwbl yn y Cynulliad hwn. Ac nid dim ond niferoedd ymwelwyr y mae gennyf i ddiddordeb ynddynt, ond hefyd datblygiad busnesau lleol, a darpariaeth leol - ansawdd y darparwyr, ac ati - i fodloni disgwyliadau teithwyr mordeithio, sy'n amlwg yn eithaf uchel, a pha fath o fuddsoddiad y mae Llywodraeth Cymru wedi ei wneud yn y maes hwnnw o weithgarwch, yn ogystal â marchnata Cymru i gwmnïau mordeithiau. Diolch.
English: It's a very important point. As I said, I know there's been a big increase in cruise visits to Ynys Môn. Suzy Davies is of course right: we did hear a lot about cruise tourism in the last Assembly. I know that the Minister's been working very hard to make sure that we could get an embarkation point in Wales, which would be the holy grail of the cruise industry. When those conversations are well advanced, I'll be sure to help the Minister make an update to the Assembly on those discussions. And in terms of the defibrillators, my understanding is that that's a rolling programme. If I'm wrong in that, I'll make sure that I let the Member know.
Welsh: Mae'n bwynt pwysig iawn. Fel y dywedais, rwy'n gwybod y bu cynnydd mawr mewn mordeithiau sy'n ymweld ag Ynys Môn. Mae Suzy Davies yn iawn wrth gwrs: fe glywsom lawer am dwristiaeth mordeithio yn y Cynulliad diwethaf. Rwy'n gwybod bod y Gweinidog wedi bod yn gweithio'n galed iawn i wneud yn siŵr y gallem ni gael man cychwyn yng Nghymru, a dyna fyddai greal sanctaidd y diwydiant mordeithio. Pan fydd y sgyrsiau hynny wedi eu datblygu, byddaf yn gwneud yn siŵr fy mod i'n helpu'r Gweinidog i roi diweddariad i'r Cynulliad ar y trafodaethau hynny. Ac o ran y diffibrilwyr, fy nealltwriaeth i yw mai rhaglen dreigl yw hon. Os wyf i'n anghywir yn hynny o beth, byddaf yn gwneud yn siŵr fy mod yn rhoi gwybod i'r Aelod.
English: Leader of the house, you've already given the Minister for culture one namecheck today, or I should say another Member did. I was delighted to welcome the Minister to my constituency for a meeting with Cadw and local residents at Raglan castle last week. The meeting was primarily about the successor to Cadw's resident access scheme, but attention quickly turned to the dangers for local residents crossing the busy A40 from the village to the castle, with a relatively high speed limit, and without a crossing or a bridge, or any means of crossing safely at that point. Would it be possible for the Welsh Government to bring forward a statement on possibly having an access review to Cadw's sites across Wales, as soon as possible? I'm sure that Raglan castle is not the only Cadw site affected by similar issues. It's brilliant, on the one hand, to be revising the resident access scheme and to be increasing the ability for local residents, and indeed residents from other areas, to access Cadw sites, but if the physical access to those sites is limited for pedestrians, then you're either asking for trouble, with the increasing likelihood of accidents, or people just won't be able to get there in the first place in order to access these wonderful sites and places of heritage and interest that are found across Wales.
Welsh: Arweinydd y tŷ, rydych chi eisoes wedi crybwyll enw'r Gweinidog diwylliant heddiw, neu a ddylwn i ddweud mai Aelod arall wnaeth hynny. Roeddwn i'n falch iawn o groesawu'r Gweinidog i'm hetholaeth ar gyfer cyfarfod â Cadw a'r trigolion lleol yng nghastell Rhaglan yr wythnos diwethaf. Roedd y cyfarfod yn ymwneud yn bennaf ag olynydd cynllun tocyn trigolion Cadw, ond trodd y sylw yn gyflym at y peryglon i drigolion lleol wrth groesi'r A40 brysur o'r pentref i'r castell, gan fod terfyn cyflymder cymharol uchel, ac heb groesfan na phont, nac unrhyw fodd o groesi'n ddiogel yn y man hwnnw. A fyddai'n bosibl i Lywodraeth Cymru gyflwyno datganiad ar gael adolygiad o bosib o ran mynediad i safleoedd Cadw ledled Cymru, cyn gynted â phosib? Rwy'n siŵr nad castell Rhaglan yw'r unig safle Cadw yr effeithir arno gan faterion tebyg. Mae'n wych, ar y naill law, i adolygu cynllun mynediad i drigolion a chynyddu gallu trigolion lleol, ac yn wir, trigolion o ardaloedd eraill, i gael mynediad i safleoedd Cadw, ond os yw'r mynediad corfforol i'r safleoedd hynny yn gyfyngedig i gerddwyr, yna rydych chi naill ai'n gofyn am drwbl, gyda'r tebygolrwydd cynyddol o ddamweiniau, neu ni fydd pobl yn gallu cyrraedd yno yn y lle cyntaf er mwyn cael mynediad i'r safleoedd a'r mannau treftadaeth a diddordeb bendigedig hyn sydd i'w gweld ledled Cymru.
English: Yes, that's a very good point. The Minister is indeed getting a lot of namechecks today. I'm sure he won't have any problem with that at all, and he's also nodding happily that he's looking into that issue and will bring something forward in due course.
Welsh: Ie, mae hwnnw'n bwynt da iawn. Mae llawer o sôn yn wir am y Gweinidog heddiw. Rwy'n siŵr na fydd ganddo unrhyw broblem â hynny o gwbl, ac mae yntau hefyd yn nodio'n hapus i ddangos ei fod yn edrych ar y mater hwnnw ac y bydd yn cyflwyno rhywbeth maes o law.
English: The next item, therefore, is a statement by the Cabinet Secretary for Local Government and Public Services: 'Our Valleys, Our Future' progress report. I call on the Cabinet Secretary to make the statement. Alun Davies.
Welsh: Yr eitem nesaf, felly, yw'r datganiad gan Ysgrifennydd y Cabinet dros Lywodraeth Leol a Gwasanaethau Cyhoeddus: adroddiad cynnydd ar 'Ein Cymoedd, Ein Dyfodol'. Rydw i'n galw ar yr Ysgrifennydd Cabinet i wneud ei ddatganiad. Alun Davies.